8. ΝΟΜΟΣ υπ’ αριθ. 2342 της 26/28 Μαρτ. 1953 (ΦΕΚ Α΄ 74)  Περί ιεραρχίας, προαγωγών και καταστάσεων των μονίμων υπαξιωματικών της Β. Αεροπορίας.  ΚΕΦΑΛΑΙΟΝ Α΄. Ιεραρχία Υπαξιωματικών Άρθρ.1.-Η ιεραρχία των υπαξιωματικών της Β. Αεροπορίας και η αντιστοιχία των βαθμών τούτων προς τους βαθμούς των στελεχών Στρατού Ξηράς και Β. Ναυτικού έχει ούτως: Αρχισμηνίας αντιστοιχών προς Ανθυπασπιστήν - Αρχικελευστήν. Επισμηνίας αντιστοιχών προς Επιλοχίαν - Κελευστήν. Σμηνίας αντιστοιχών προς Λοχίαν - Υποκελευστήν.   Σελ.188 Άρθρ.2.-Οι Κλάδοι και αι ειδικότητες ως και τα της προελεύσεως των μονίμων υπαξιωματικών της Β. Αεροπορίας καθορίζονται υπό του εκάστοτε ισχύοντος Οργανισμού. ΚΕΦΑΛΑΙΟΝ Β΄. Κτήσις-Απώλεια βαθμού- ΑρχαιότηςΥπαξιωματικών Άρθρ.3.-1.Ο βαθμός του Υπαξιωματικού απονέμεται δι’ αποφάσεως του Υπουργού Εθνικής Αμύνης, πλην του βαθμού του Αρχισμηνίου, όστις απονέμεται δια Β.Δ/τος. 2.Η αρχαιότης εν τω απονεμομένω βαθμώ άρχεται από της ημερομηνίας, ην φέρει η Υπουργική απόφασις ή το Β.Δ/μα, ή αφ’ ης εν αυτοίς ορίζεται. 3.Μεταξύ ομοιοβάθμων υπαξιωματικών αρχαιότεροι είναι οι ιπτάμενοι ανεξαρτήτου χρόνου κτήσεως του βαθμού. Μεταξύ των ομοιοβάθμων υπαξιωματικών εδάφους, ανεξαρτήτως ειδικότητος, αρχαιότεροι είναι οι αποκτήσαντες τον βαθμόν προγενέστερον. Άρθρ.4.-1.Ουδείς εκ των υπαξιωματικών δύναται να στερηθή του βαθμού του, ει μη ένεκά τινος των κάτωθι αιτιών: α)Στερήσεως των πολιτικών δικαιωμάτων, καταγνωσθείσης δια δικαστικής αποφάσεως. β)Καταδίκης εις εγκληματικήν ή επανορθωτικήν ποινήν ένεκα αδικημάτων συνεπαγομένων, κατά τας διατάξεις της Στρατιωτικής, Ναυτικής ή Αεροπορικής Ποινικής Νομοθεσίας ή του Κοινού Π. Νόμου, την στέρησιν τοιούτων αξιωμάτων, θέσεων ή βαθμών. γ)Καταδίκης εις οιανδήποτε ποινήν δι’ αδίκημα εκ των αναγομένων εις την προστασίαν του Κοινωνικού Καθεστώτος. δ)Εκπτώσεως καταγνωσθείσης δι’ αποφάσεως Στρατοδικείου, Ναυτοδικείου ή Αεροδικείου. ε)Οριστικής απολύσεως αποφασισθείσης υπό Πειθαρχικού Συμβουλίου κατά τας διατάξεις του παρόντος Νόμου. 2.Η στέρησις του βαθμού είναι οριστική, βεβαιούται δε δια διοικητικής πράξεως ομοίας προς την της απονομής του βαθμού (άρθρ. 3 παρ. 1), έχει δε την έννοιαν της εκπτώσεως από του βαθμού και μεταφοράς εις την τάξιν του Σμηνίτου. Η διάταξις αύτη εφαρμόζεται επί υπαξιωματικού εις οιανδήποτε κατάστασιν διατελούντος.      Υπαξιωματικοί Αεροπορίας 38.Β.ζ.8   191 3.Οι στερούμενοι του βαθμού των υπαξιωματικοί διαγράφονται της δυνάμεως της Μονάδος ή Υπηρεσίας των από της επομένης της κοινοποιήσεως αυτοίς της σχετικής Υπουργικής αποφάσεως ή Β.Δ/τος, οπωσδήποτε δε αυτοδικαίως μετά δίμηνον από της δημοσιεύσεως τούτων δια της Εφημερίδος της Κυβερνήσεως. Ούτοι δεν δύνανται να φέρωσι στρατιωτικήν στολήν, δεν εγγράφονται εις τα στελέχη της εφεδρείας, ουδέ καλούνται προς στράτευσιν. 4.Ο κατά τ’ ανωτέρω στερηθείς του βαθμού του ουδέποτε ανακτά τούτον ουδέ και εν περιπτώσει απονομής χάριτος μετ’ άρσεως των συνεπειών. ΚΕΦΑΛΑΙΟΝ Γ΄. Προαγωγαί Υπαξιωματικών Άρθρ.5.-1.Οι υπαξιωματικοί δύνανται να προάγωνται εφ’ όσον τελούσιν εν ενεργεία ή διαθεσιμότητι. Αι προαγωγαί των Επισμηνιών και Σμηνιών ενεργούνται δι’ Υπουργικής αποφάσεως, των δε Αρχισμηνιών δια Β.Δ/τος 2.Ουδείς υπαξιωματικός προάγεται εις τον ανώτερον βαθμόν: α)Εάν δεν υπάρχη κενή θέσις εις τον οικείον βαθμόν και Κλάδον, συμφώνως προς τους εκάστοτε εν ισχύϊ πίνακας οργανικών θέσεων, εξαιρέσει της εις την Βασ. Αεροπορίαν κατατάξεως των αποφοιτώντων εκ των παραγωγικών Σχολών. β)Εάν δεν έχη εν τω κατεχομένω βαθμώ τον κάτωθι χρόνον υπηρεσίας : Σμηνίας 3 έτη. Επισμηνίας 3 έτη. Αρχισμηνίας 4 έτη. γ)Εάν δεν έχη τα κατά τας κειμένας διατάξεις καθοριζόμενα ειδικά προσόντα. δ)Εάν δεν είναι εγγεγραμμένος εις τους Πίνακας προακτέων υπαξιωματικών. 3.Προς υπολογισμόν του ως ανωτέρω εν παρ. 2β΄ καθοριζομένου ελαχίστου χρόνου υπηρεσίας εν εκάστω βαθμώ, ως γενικού προσόντος προαγωγής, λαμβάνεται υπ’ όψιν και προσμετράται ο χρόνος καθ’ ον διετέλεσεν ο Υπαξιωματικός : α)Εις άδειαν κανονικήν μέχρις 6 μηνών συνολικώς εν τω βαθμώ. β)Εις άδειαν αναρρωτικήν μέχρις 1 έτους. γ)Εις διαθεσιμότητα μέχρις 6 μηνών. δ)Εις αιχμαλωσίαν, εάν μετά την επάνοδον απηλλάγη πάσης κατηγορίας. 4.Εν συρροή πλειόνων της μιας των ως ανωτέρω περιπτώσεων, πλην της αιχμαλωσίας, δεν δύναται να υπολογισθή δια την προαγωγήν του υπαξιωματικού ως χρόνος υπηρεσίας περισσότερον του ενός τρίτου του απαιτουμένου συνολικώς τοιούτου προς προαγωγήν. 5.Ο εν πολέμω διανυόμενος χρόνος λογίζεται εις το διπλάσιον δια την προαγωγήν. «6.Αι κεναί θέσεις εις πάντα βαθμόν και Κλάδον των Υπαξιωματικών της Β. Αεροπορίας αι μη συμπληρούμεναι δι’ οιονδήποτε λόγον, λογίζονται προσωρινώς ως κεναί του αμέσως κατωτέρου βαθμού τούτου, εν η δε περιπτώσει και του βαθμού τούτου δεν συμπληρωθώσι δι’ οιονδήποτε λόγον, λογίζονται του μετ’ αυτόν κατωτέρου και ούτω καθ’ εξής». Η παρ. 6 προσετέθη δια του άρθρ. 2 Ν.Δ. 3064/1954. Πίνακες προακτέων-στασίμων Άρθρ.6. «1.Οι πίνακες προακτέων και στασίμων Υπαξιωματικών καταρτίζονται επί τη βάσει των αποφάσεων του Συμβουλίου Προαγωγών Υπαξιωματικών, υποβαλλομένων προτάσεων υπό των Μονάδων ιεραρχικώς εντός του Α΄ 15θημέρου του μηνός Φεβρουαρίου εκάστου έτους δια τους συμπληρώσαντας ή συμπληρούντας τον κατά το προηγούμενον άρθρον ελάχιστον χρόνον παραμονής εις τον κατεχόμενον βαθμόν μέχρι τέλους Δεκεμβρίου του ιδίου έτους». Η παρ. 1 αντικατεστάθη ως άνω δια του άρθρ. 2 Ν.Δ. 3064/1954. 2.Το Συμβούλιον Προαγωγών Υπαξιωματικών συγκαλείται δια διαταγής του Προέδρου αυτού εντός του α΄ 10ημέρου του μηνός Απριλίου εκάστου έτους. Τούτο απαρτίζεται εκ των : α)Υπαρχηγού Γενικού Επιτελείου Αεροπορίας. β)Αρχηγού Β΄ Κλάδου Γ.Ε.Α. γ)Διευθυντού Διευθύνσεως Α2/Γ.Ε.Α. δ)Διευθυντού Προσωπικού (Β1) Γ.Ε.Α. και ε)Εξ ενός Ανωτέρου Αξιωματικού του Κλάδου των υπό κρίσιν υπαξιωματικών, του τελευταίου οριζομένου πάντοτε ονομαστικώς και δυναμένου να αντικαθίσταται, εν περιπτώσει κωλύματος, δια διαταγής του Αρχηγού Γ.Ε.Α. Ο Υπαρχηγός Γ.Ε.Α. εις την Προεδρίαν του Συμβουλίου δύναται λόγω κωλύματος ή κατόπιν διαταγής του Αρχηγού Γ.Ε.Α. να αναπληρούται παρά μέλους του Α.Σ.Α. Καθήκοντα Γραμματέως του Συμβουλίου εκτελεί ο αρμόδιος Τμηματάρχης Προσωπικού. 3.Το Συμβούλιον θεωρείται εν απαρτία παρισταμένων τουλάχιστον τριών εκ των μελών του, εν οις απαραιτήτως ο Υπαρχηγός Γ.Ε.Α. ή ο αναπληρωτής αυτού και ο αξιωματικός του Κλάδου του κρινομένου υπαξιωματικού.      Σελ. 189 38.Β.ζ.8 Υπαξιωματικοί Αεροπορίας   192 4.Αι αποφάσεις του Συμβουλίου λαμβάνονται κατά πλειοψηφίαν των παρόντων μελών, εν περιπτώσει δε ισοψηφίας υπερισχύει η ψήφος του Προέδρου. 5.Το Συμβούλιον εξετάζον τας προτάσεις δι’ ένα έκαστον υπαξιωματικόν, μεθ’ όλων των συνοδευόντων αυτάς στοιχείων, σχηματίζει γνώμην και κατατάσσει τούτον εις τον Πίνακα «ΠΡΟΑΚΤΕΩΝ» ή τον τοιούτον «ΣΤΑΣΙΜΩΝ». Δι’ έκαστον τασσόμενον εις τον Πίνακα «ΣΤΑΣΙΜΩΝ» καταχωρείται εν περιλήψει το αιτιολογικόν. 6.Εις αμφοτέρους του Πίνακας (προακτέων και στασίμων) οι υπαξιωματικοί αναγράφονται κατ’ αρχαιότητα. 7.Το Συμβούλιον απέχει της κρίσεως των τελούντων εν υποδικία ή των παραπεμφθέντων κατά την περίοδον της κρίσεως ενώπιον οιουδήποτε στρατιωτικού ή πολιτικού ποινικού Δικαστηρίου, ως και ενώπιον Πειθαρχικού Συμβουλίου, αναφέρον τούτο ρητώς εις το πρακτικόν. 8.Δια τους της προηγουμένης παραγράφου αθωουμένους ή απαλλασσομένους της κατηγορίας συγκαλείται το Συμβούλιον Προαγωγών Υπαξιωματικών περιοδικώς ανά τετράμηνον από της ημερομηνίας συντάξεως του πρώτου Πίνακος, προς κρίσιν των ως προακτέων ή στασίμων ως ανωτέρω εν παρ. 5 καθορίζεται. Δια τους εκ τούτων κρινομένους προακτέους το Συμβούλιον αποφαίνεται εάν η προαγωγή αυτών θ’ αναδράμη εις χρόνον αφ’ ης τυχόν προήχθη νεώτερός των. 9.Το Συμβούλιον περατώνον τας εργασίας του υποβάλλει εις το Υπουργείον Εθνικής Αμύνης (Γ.Ε.Α.) το Πρακτικόν και του Πίνακας εις διπλούν, υπογεγραμμένα υπό του Προέδρου και πάντων των μελών. Τα Πρακτικά ταύτα τηρούνται παρά τη αρμοδία Διευθύνσει Προσωπικού Γ.Ε.Α. «10.Τα της συντάξεως και υποβολής υπό των Μονάδων των προτάσεων και φύλλων ποιότητος καθορίζονται δια των εκάστοτε ισχυουσών Διοικητικών οδηγιών». Η παρ. 10 αντικατεστάθη ως άνω δια του άρθρ. 2 Ν.Δ. 3064/1954. Ισχύς Πινάκων-Ενέργεια προαγωγών Άρθρ.7.-1.Οι κατά το προηγούμενον άρθρον συντασσόμενοι Πίνακες προακτέων και στασίμων κυρούνται υπό του Υπουργού.  Σελ. 190 Αι αποφάσεις του Συμβουλίου Προαγωγών Υπαξιωματικών είναι υποχρεωτικαί δια τον Υπουργόν. 2.Η ισχύς των Πινάκων άρχεται από της κυρώσεώς των, ότε λήγει η των παλαιών, μη δυναμένη εν πάση περιπτώσει να παραταθή πέραν των 13 μηνών. 3.Εντός μηνός από της κυρώσεως των Πινάκων ενεργούνται υποχρεωτικώς προαγωγαί προς πλήρωσιν των υφισταμένων κενών οργανικών θέσεων. Ομοίως εντός μηνός από της χηρεύσεως οργανικών θέσεων, κατά την διάρκειαν της ισχύος των Πινάκων, ενεργούνται προαγωγαί, προς πλήρωσιν τούτων εκ των κεκυρωμένων Πινάκων προακτέων. 4.Συνυπαρχόντων Πινάκων προακτέων εκ τακτικής συγκλήσεως του Συμβουλίου Προαγωγών Υπαξιωματικών και εκτάκτου τοιαύτης, αι προαγωγαί ενεργούνται ανεξαρτήτως χρόνου συντάξεως εκατέρου Πίνακος, βάσει μόνον της εν τη επετηρίδι σειράς αρχαιότητος. 5.Όταν δια την πλήρωσιν χηρευούσης θέσεως, φέρηται έχων σειράν υπαξιωματικός εγγεγραμμένος εις τους Πίνακας προακτέων, καθ’ ου όμως εκκρεμεί δικαστική υπόθεσις ή παραπομπή εις πειθαρχικόν Συμβούλιον, η θέσις αύτη παραμένει κενή μέχρις εξαλείψεως της κατά τ’ ανωτέρω εκκρεμότητος. Επί απαλλακτικής αποφάσεως η θέσις καταλαμβάνεται υπ’ αυτού, άλλως υπό του έχοντος το δικαίωμα εγγεγραμμένου εις τους Πίνακας προακτέων νεωτέρου του, μη προαχθέντος, της προαγωγής εις αμφοτέρας τας περιπτώσεις λογιζομένης από της ημερομηνίας αφ’ ης εδικαιούτο προαγωγής. 6.Δια την προαγωγήν Αρχισμηνιών εις τον βαθμόν του Ανθυποσμηναγού αποφασίζει το αρμόδιον δια τας προαγωγάς των κατωτέρων αξιωματικών Συμβούλιον, εφαρμοζομένων αναλόγως απασών των διατάξεων, εφ’ όσον δεν ρυθμίζεται άλλως υπό του παρόντος. 7.Αι προαγωγαί των Αρχισμηνιών εκ των κεκυρωμένων Πινάκων ενεργούνται δια Β.Δ/τος κατά τα υπό του παρόντος άρθρου καθοριζόμενα. 8.Οι Πίνακες στασίμων κοινοποιούνται δια διαταγής του Αρχηγού Γ.Ε.Α. εις τους Διοικητάς των Μονάδων και τους προς τούτους ισοτίμους, δια την μερίμνη τούτων κοινοποίησιν εις τους ενδιαφερομένους.         Υπαξιωματικοί Αεροπορίας 38.Β.ζ.8   193 9.Υπαξιωματικός κρινόμενος στάσιμος δια πρώτην φοράν εν τω βαθμώ μετατίθεται εντός διμήνου εις ετέραν Βάσιν. «10.Πας Υπαξιωματικός κρινόμενος δις στάσιμος εις τον αυτόν βαθμόν ή τρις καθ’ όλην την διάρκειαν της υπηρεσίας του, αποστρατεύεται αυτεπαγγέλτως. Η αποστρατεία ενεργείται κατά την διαδικασίαν του άρθρ. 3 παρ. 1». Η παρ. 10 αντικατεστάθη ως άνω δια του άρθρ. 2 Ν.Δ. 3064/1954. ΚΕΦΑΛΑΙΟΝ Δ΄ Καταστάσεις Υπαξιωματικών Άρθρ.8.-Αι καταστάσεις Υπαξιωματικών της Β. Αεροπορίας είναι αι εξής : α)Η ενέργεια. Αύτη δια τους ιπταμένους υπαξιωματικούς διαιρείται εις πτητικήν ενέργειαν και πτητικήν ακινησίαν. β)Η διαθεσιμότης. γ)Η προσωρινή απόλυσις (δια τους Αρχισμηνίας μόνον). δ)Η αποστρατεία. Δια τους εν πολέμω συνεπεία κακουχιών και εν πολέμω ή ειρήνη συνεπεία των πτήσεων ή αεροπορικών ατυχημάτων παθόντας προβλέπονται ειδικαί καταστάσεις ρυθμιζόμεναι υπό ειδικών Νόμων. Α΄. Ενέργεια Άρθρ.9.-Ενέργεια είναι η κατάστασις του υπαξιωματικού του διωρισμένου εις τινα θέσιν των Μονάδων ή Υπηρεσιών της Β. Αεροπορίας ή χρησιμοποιούμενον εις τινα ειδικήν υπηρεσίαν ή αποστολήν. Πτητική ενέργεια Άρθρ.10.-«1.Πτητική ενέργεια είναι η κατάστασις των εν ενεργεία Υπαξιωματικών της Β.Α. των εκτελούντων κατά το διάστημα του εξαμήνου τας υπό των εκάστοτε ισχυουσών συνταξιοδοτικών διατάξεων οριζομένας ώρας πτήσεων». Η παρ. 1 αντικατεστάθη ως άνω δια του άρθρ. 3 Ν.Δ. 3064/1954. 2.Εξάμηνα νοούνται αι χρονικαί περίοδοι εκάστου έτους από 1ης Ιανουαρίου μέχρι τέλους Ιουνίου και από 1ης Ιουλίου μέχρι τέλους Δεκεμβρίου. 3.Το εξάμηνον, καθ’ ο ο ιπτάμενος υπαξιωματικός δεν ηδυνήθη να συμπληρώση τον εν παρ. 1 αριθμόν ωρών πτήσεων, λόγω τραυματισμού του, συνεπεία αεροπορικού ατυχήματος επισυμβάντος εν       διατεταγμένη πτήσει, λογίζεται κατά πάντα τα δικαιώματα ως χρόνος πτητικής ενεργείας, βάσει σχετικής περί της παθήσεως γνωματεύσεως της Ανωτάτης Υγειονομικής Επιτροπής της Αεροπορίας. 4.Το εξάμηνον, καθ ο εφονεύθη ιπτάμενος υπαξιωματικός, λογίζεται κατά πάντα τα δικαιώματα ως χρόνος πτητικής ενεργείας, ανεξαρτήτως αριθμού εκτελεσθεισών ωρών πτήσεων, ως και εξάμηνον πραγματικής υπηρεσίας. 5.Υπό τας αυτάς, ως ανωτέρω, προϋποθέσεις λογίζεται ως χρόνος πτητικής ενεργείας ο εις τας Αεροπορικάς Σχολάς και Κέντρα Ιπταμένων διανυόμενος υπό των μαθητών χρόνος, εφ’ όσον τελικώς ούτοι έτυχον πτυχίου ιπταμένου και ωνομάσθησαν υπαξιωματικοί και εφ’ όσον συνεπλήρωσαν εντός αυτών τας κεκανονισμένας ώρας πτήσεων. 6.Εφ’ όσον μέρος του εξαμήνου δεν λογίζεται, κατά τον παρόντα Νόμον, ως χρόνος υπηρεσίας, το υπόλοιπον διάστημα του εξαμήνου λογίζεται ως χρόνος πτητικής ενεργείας εάν κατά την διάρκειαν τούτου εξετελέσθησαν αι υπό της παρ. 1 του παρόντος άρθρου καθοριζόμεναι ώραι πτήσεων. 7.Δια διαταγής του υπουργού Εθνικής Αμύνης (ΓΕΑ) εκδιδομένης μετά την λήξιν εκάστου εξαμήνου ή οποτεδήποτε άλλοτε κρίνεται αναγκαίον, καθορίζεται ποίοι των ιπταμένων υπαξιωματικών ετέθησαν εις πτητικήν ενέργειαν κατά το διαρρεύσαν εξάμηνον, συμφώνως προς τας ως άνω καθοριζομένας περιπτώσεις, οπότε τα δικαιώματά των καθίστανται απαιτητά. 8.Ομοίως δια διαταγής του Υπουργού Εθνικής Αμύνης (Γ.Ε.Α.), εκδιδομένης μετά την αποφοίτησιν εκάστης σειράς εκ των Σχολών ή Κέντρων Ιπταμένων, την απονομήν πτυχίων και ονομασίαν, καθορίζεται ο δι’ έκαστον των υπαξιωματικών χρόνος πτητικής ενεργείας κατά το διάστημα φοιτήσεως εις Σχολήν ή Κέντρον Ιπταμένων. Πτητική ακινησία Άρθρ.11.-1.Πτητική ακινησία είναι η κατάστασις του ιπταμένου υπαξιωματικού του μη συμπληρώσαντος τας κεκανονισμένας ώρας πτήσεων κατά το εξάμηνον και μη συμπεριλαμβανομένου εις τας περιπτώσεις του προηγουμένου άρθρου. 2.Τα χρονικά διαστήματα, άτινα, συμφώνως τω παρόντι Νόμω, δεν λογίζονται ως χρόνος υπηρεσίας, είναι και τοιαύτα πτητικής ακινησίας. Μετάταξις ιπταμένων, κρινομένων ανικάνων  προς πτήσεις Άρθρ.12.-1.Ιπτάμενοι υπαξιωματικοί, κρινόμενοι ακατάλληλοι δια το ιπτάμενον προσω-πικόν, είτε δια λόγους υγείας, είτε δια λόγους ανικανότητος εις τας πτήσεις, μετα-   Σελ.191 38.Β.ζ.8 Υπαξιωματικοί Αεροπορίας   194 τάσσονται εις ένα των Κλάδων Προσωπικού Εδάφους, αναλόγως των αναγκών της Υπηρεσίας. 2.Η μετάταξις τούτων ενεργείται δια Β.Δ/τος, τη προτάσει του επί της Εθνικής Αμύνης Υπουργού, εφ’ όσον το Ανώτατον Συμβούλιον Αέρος αποφασίζει ότι ούτοι δεν συγκεντρούσι τα απαραίτητα προσόντα εν τω βαθμώ αυτών, ως ιπτάμενοι, και δεν είναι κατάλληλοι πλέον δια τον Κλάδον των Ιπταμένων, είναι όμως κατάλληλοι δια τον νέον Κλάδον, εις ον μετατάσσονται. «3.Οι κατά τ’ ανωτέρω μετατασσόμενοι εις ετέρους Κλάδους Ιπτάμενοι Υπαξιωματικοί εντάσσονται μεταξύ των Υπαξιωματικών του Κλάδου εις ον μετατάσσονται κατ’ αρχαιότητα εν τω κατεχομένω βαθμώ και αναλόγως προς την ημερομηνίαν κτήσεως του βαθμού των, εν περιπτώσει δε καθ’ ην αι ημερομηνίαι προαγωγής των συμπίπτουσι με τας τοιαύτας των ομοιοβάθμων των του Κλάδου εις ον μετατάσσονται, ούτοι οι μετατασσόμενοι, τίθενται εις το δεξιόν». Η παρ. 3 αντικατεστάθη ως άνω δια του άρθρ. 3 Ν.Δ. 3064/1954. 4.Εκ των διατάξεων του παρόντος άρθρου δεν θίγεται η διάταξις της παρ. 7 του άρθρ. 13 του Α.Ν. 969/1946 «περί συγκροτήσεως και οργανώσεως του προσωπικού της Β. Αεροπορίας». Β΄. Διαθεσιμότης Άρθρ.13.-1.Η διαθεσιμότης είναι κατάστασις των υπαξιωματικών των τιθεμένων προσωρινώς εκτός θέσεως και υπηρεσίας. 2.Εις διαθεσιμότητα τίθενται οι υπαξιωματικοί δι’ Υπουργικής αποφάσεως : (α) (Κατηργήθη δια του άρθρ. 3 παρ. 3 Ν.Δ. 3064/1954 τα δε εν συνεχεία εδάφια ηριθμήθησαν αναλόγως). α)Αυτεπαγγέλτως , λόγω ανιάτου ή δυσιάτου νοσήματος και δια χρονικόν διάστημα από 3 μέχρι 12 μηνών, κατόπιν σχετικής γνωματεύσεως της Α.Υ.Ε.Α., ήτις και καθορίζει διάρκειαν. «Ο εν διαθεσιμότητι χρόνος λόγω νοσήματος λογίζεται εις απάσας τας περιπτώσεις ως χρόνος πραγματικής υπηρεσίας, υπό τας προϋποθέσεις του άρθρ. 5 του παρόντος». Η εντός «» φράσις προσετέθη δια του άρθρ. 3 παρ. 4 Ν.Δ. 3064/1954.  Σελ. 192 β)Οι εξ αιχμαλωσίας επανερχόμενοι από της ημέρας της παρουσιάσεώς των εις οιανδήποτε Ελληνικήν Αρχήν παραμένοντες εν τη καταστάσει ταύτη, έως ου καθορισθή η ευθύνη αυτών δια δικαστικής αποφάσεως ή γνωμοδοτήσεως Πειθαρχικού Συμβουλίου, εις ο παραπέμπονται υπό του Υπουργού Εθνικής Αμύνης κατά τας διατάξεις του παρόντος Νόμου. Οι εκ τούτων αθωούμενοι επανέρχονται εις την ενέργειαν δι’ Υπουργικής Αποφάσεως, ο δε χρόνος καθ’ ον παρέμειναν εν αιχμαλωσία και διαθεσιμότητι θεωρείται ως χρόνος ενεργού υπηρεσίας δι’ άπαντα τα δικαιώματα του βαθμού ο φέρουσι. 3-4.(Διεγράφησαν δια του άρθρ. 3 παρ. 5 Ν.Δ. 3064/1954). (5)3.«Αι αποδοχαί των εν διαθεσιμότητι τελούντων υπαξιωματικών καθορίζονται υπό των εκάστοτε ισχυουσών περί αποδοχών διατάξεων». Η παρ. 5 αριθμηθείσα ως 3 αντικατεστάθη ως άνω δια του άρθρ. 3 παρ. 6 Ν.Δ. 3064/1954. (6)4.Εις τους εν διαθεσιμότητι υπαξιωματικούς απαγορεύεται η άσκησις οιουδήποτε βιοποριστικού επαγγέλματος. Ούτοι δεν δύνανται ν’ απομακρυνθώσι της έδρας των άνευ σχετικής αδείας της Προϊσταμένης Αρχής, φέρουσι δε υποχρεωτικώς πολιτικήν περιβολήν. (7)5.Αι αποφάσεις μεταθέσεως υπαξιωματικών εις την κατάστασιν της διαθεσιμότητος δεν δημοσιεύονται εις την Εφημερίδα της Κυβερνήσεως, άρχονται δε ισχύουσαι από της ημερομηνίας της κοινοποιήσεώς των εις τους ενδιαφερομένους δια της Μονάδος των. «6.Ο μετατιθέμενος εις την κατάστασιν της διαθεσιμότητος υπαξιωματικός επανέρχεται αυτοδικαίως άμα τη λήξει της εν τη υπουργική αποφάσει καθωρισμένης διαρκείας εις την προτέραν κατάστασιν άνευ άλλης διατυπώσεως εις την Μονάδα εξ ης έλαβε ταύτην εκτός εάν άλλως ρητώς μνημονεύηται εις την περί τούτου υπουργικήν απόφασιν». Η παρ. 6 προσετέθη δια του άρθρ. 3 παρ. 8 Ν.Δ. 3064/1954.         Υπαξιωματικοί Αεροπορίας 38.Β.ζ.8   195 Γ΄. Προσωρινή απόλυσις Άρθρ.14.-1.Η προσωρινή απόλυσις είναι ποινή. 2.Εις ταύτην τίθενται δι’ Υπουργικής αποφάσεως οι εν ενεργεία ή διαθεσιμότητι Αρχισμηνίαι :α) δια παράβασιν υπηρεσιακής εχεμυθείας (ασχέτως προς το αξιόποινον της πράξεως), β) δια συνήθη ραθυμίαν περί την εκτέλεσιν των καθηκόντων των, γ)δια καταγνωσθείσαν αυτοίς υπαιτιότητα, εν όλω ή εν μέρει, αεροπορικού ατυχήματος και δ) δια παν πταίσμα, δι ο ήθελον κριθή ανεπαρκείς και ουχί τελεσφόροι αι κατώτεραι πειθαρχικαί ποιναί 3.Ομοίως τίθενται εις την κατάστασιν ταύτην και οι ιπτάμενοι Αρχισμηνίαι δια παραβάσεις κανόνων πτήσεων καταγνωσθείσας αυτοίς. 4.Ο τιθέμενος εις την κατάστασιν ταύτην Αρχισμηνίας ουδεμίαν εκτελεί υπηρεσίαν ή πτήσιν από της επομένης της κοινοποιήσεως αυτώ της περί τούτου Υπουργικής αποφάσεως. Ούτος δεν διαγράφεται μεν της δυνάμεως του Σώματος, δεν ανήκει όμως εις ουδεμίαν οργανικήν θέσιν. 5.Ο Αρχισμηνίας δεν δύναται να παραμείνη εις την κατάστασιν ταύτην ολιγώτερον των δύο μηνών ουδέ πλέον των έξ μηνών. Η διάρκεια ορίζεται εν τη Υπουργική αποφάσει. 6.Εις τους Αρχισμηνίας του τελούντας εις προσωρινήν απόλυσιν απαγορεύεται η άσκησις οιουδήποτε βιοποριστικού επαγγέλματος. Ούτοι δεν δύνανται ν’ απομακρυνθώσι της έδρας των άνευ σχετικής αδείας της Προϊσταμένης Αρχής, φέρουσι δε υποχρεωτικώς πολιτικήν περιβολήν. «7.Αι αποδοχαί των εις προσωρινήν απόλυσιν τελούντων καθορίζονται υπό των εκάστοτε ισχυουσών περί αποδοχών διατάξεων». Η παρ. 7 αντικατεστάθη ως άνω δια του άρθρ. 3 παρ. 9 Ν.Δ. 3064/1954. 8.Ο χρόνος καθ’ ον ο Αρχισμηνίας διατελεί εν τη καταστάσει ταύτη λογίζεται ως χρόνος πραγματικής υπηρεσίας δια την σύνταξιν και ουχί δια την προαγωγήν. 9.Αι αποφάσεις μεταθέσεως υπαξιωματικών εις την κατάστασιν προσωρινής απολύσεως δεν δημοσιεύονται εις την Εφημερίδα της Κυβερνήσεως, άρχονται δε ισχύουσαι από της ημερομηνίας κοινοποιήσεώς των εις τους ενδιαφερομένους δια των Μονάδων των. 10.Η προσωρινή απόλυσις προς ουδεμίαν ετέραν τοιαύτην συγχωνεύεται, ουδέν αίρεται ή τροποποιείται ή συνεκτίεται.     «11.Ο μετατιθέμενος εις την κατάστασιν της προσωρινής απολύσεως Αρχισμηνίας επανέρχεται αυτοδικαίως άμα τη λήξει της εν τη Υπουργική αποφάσει καθωρισμένης διαρκείας εις την προτέραν κατάστασιν άνευ άλλης διατυπώσεως εις την Μονάδα εξ ης έλαβε ταύτην, εκτός εάν άλλως ρητώς μνημονεύηται εις την περί τούτου υπουργικήν απόφασιν». Η παρ. 11 προσετέθη δια του άρθρ. 3 παρ. 10 Ν.Δ. 3064/1954. Δ΄. Αποστρατεία Άρθρ.15.-1.Η αποστρατεία είναι η τελευταία κατάστασις του υπαξιωματικού επανερχομένου εις τον ιδιωτικόν βίον. 2.Ο υπαξιωματικός τίθεται εις αποστρατείαν (δια Β.Δ/τος) κατά τας εξής διακρίσεις: α)Λόγω ορίου ηλικίας, εις ην τίθεται αυτεπαγγέλτως πας υπαξιωματικός άμα ως καταληφθή υπό του δια τον βαθμόν και Κλάδον αυτού καθωρισμένου ορίου ηλικίας. β)Λόγω σωματικής ανικανότητος, εις ην τίθεται αυτεπαγγέλτως πας υπαξιωματικός, κατόπιν γνωματεύσεως της Ανωτάτης Υγειονομικής Επιτροπής Αεροπορίας, ως σωματικώς ανίκανος δια την εν γένει στρατιωτικήν υπηρεσίαν και μη υπαγόμενος εις τας διατάξεις του Νόμου, περί παθόντων εν πολέμω ή εν ειρήνη αξιωματικών και υπαξιωματικών της πολεμικής Αεροπορίας. γ)Λόγω επαγγελματικής και διοικητικής ανικανότητος, εις ην τίθεται αυτεπαγγέλτως και ενεξαρτήτως χρόνου υπηρεσίας: ι) πας υπαξιωματικός, κατόπιν συμφώνου γνωμοδοτήσεως Πειθαρχικού Συμβουλίου, ως επαγγελματικώς ή διοικητικώς ανίκανος και ιι) πας υπαξιωματικός, κριθείς δις στάσιμος εις τον αυτόν βαθμόν ή τρις στάσιμος κατά την διάρκειαν της υπηρεσίας. δ)Της αιτήσει του (εκουσία αποστρατεία), εις ην τίθεται πας υπαξιωματικός, εφ’ όσον συνεπλήρωσε τον προς απόκτησιν συντάξεως χρόνον, εξεπλήρωσε δε πάσαν ανειλημμένην υπ’ αυτού υποχρέωσιν παραμονής εις τας τάξεις της Β. Αεροπορίας. 3.Η αποδοχή αιτήσεως αποστρατείας είναι εν ειρήνη μεν υποχρεωτική δια τον επί της Εθνικής Αμύνης Υπουργόν, εν μερική δε επιστρατεύσει προαιρετική, του Υπουργού αποφασίζοντος περί της αποδοχής αυτής ή μη, αναλόγως των υπηρεσιακών αναγκών. Εν πολέμω ή γενική επιστρατεύσει απαγορεύεται η υποβολή και αποδοχή αιτήσεως αποστρατείας. Αίτησις αποστρατείας, υποβληθείσα παρ’ υπαξιωματικού παραπεμφέντος ενώπιον Πειθαρχικού Συμβουλίου δια διαταγής του επί της Εθνικής Αμύνης Υπουργού, ή καθ’ ου εκκρεμεί δικαστική υπόθεσις, ή διατελούντος εν υποδικία ή καταδικία, δεν γίνεται δεκτή μέχρις εξαλείψεως των ανωτέρω αιτίων. Η υποβληθείσα αίτησις αποστρατείας, καθ’ οιονδήποτε έγγραφον τρόπον εκδηλουμένη, εν ουδεμιά περιπτώσει ανακαλείται.      Σελ. 193 38.Β.ζ.8 Υπαξιωματικοί Αεροπορίας   196 4.Οι αποστρατευόμενοι διαγράφονται της δυνάμεως της Μονάδος ή Υπηρεσίας των από της επομένης της κοινοποιήσεως αυτοίς του σχετικού Β.Δ/τος, οπωσδήποτε δε μετά δίμηνον από της δημοσιεύσεως τούτου δια της Εφημερίδος της Κυβερνήσεως. 5.Οι λόγω σωματικής ανικανότητος ή ορίου ηλικίας απομακρυνόμενοι υπαξιωματικοί δύνανται να προάγωνται, συν τη αποστρατεία, εις τον ανώτερον βαθμόν, κατόπιν συμφώνου αποφάσεως του «Συμβουλίου Προαγωγών» εφ’ όσον έχουσι συμπληρώσει, οι μεν Ιπτάμενοι 18 ετών πραγματικήν υπηρεσίαν, οι δε των λοιπών Κλάδων 27 ετών τοιαύτην και συγκεντρούσιν εν τω βαθμώ αυτών διπλάσιον χρόνον πραγματικής στρατιωτικής υπηρεσίας, του εν άρθρ. 5 του παρόντος καθοριζομένου. Η φράσις «Συμβουλίου Προαγωγών» τίθεται ως αντικατεστάθη δια του άρθρ. 4 παρ. 1 Ν.Δ. 3064/1954. 6.Υπαξιωματικός, τιθέμενος εις αυτεπάγγελτον αποστρατείαν, λόγω επαγγελματικής και διοικητικής ανικανότητος, καθ’ ον χρόνον τελεί εις διαθεσιμότητα, λόγω νοσήματος ή εις αναρρωτικήν άδειαν πέραν των δύο μηνών, δεν ανακαλείται εκ ταύτης προ της λήξεως του κατά την ανωτέρω παρ. 4 διμήνου, προς κοινοποίησιν αυτώ του περί αποστρατείας Β.Δ/τος. 7.Οι υπαξιωματικοί, αποστρατευόμενοι, εγγράφονται (δια του αυτού Β.Δ/τος) εις τα στελέχη της εφεδρείας, πλην των αποστρατευομένων λόγω σωματικής ανικανότητος. 8.Οι εν αποστρατεία τελούντες υπαξιωματικοί δεν δικαιούνται να φέρωσι στολήν. Αντί Β.Δ/τος ήδη εκδίδεται απόφασις Υπ. Εθν. Αμύνης, συμφώνως τω Β.Δ. 727/1961 (ανωτ. σελ. 13). Παραίτησις Άρθρ.16.-1.Η παραίτησις είναι η εκ των τάξεων της Β.Αεροπορίας έξοδος υπαξιωματικού, τη αιτήσει του, μη έχοντος συμπεπληρωμένον τον προς σύνταξιν απαιτούμενον χρόνον. 2.Η παραίτησις γίνεται δεκτή (δια Β.Δ/τος) κοινοποιουμένου εις τον παραιτούμενον.   Σελ. 194 Η αποδοχή αυτής είναι υποχρεωτική εν ειρήνη, προαιρετική δε εν μερική επιστρατεύσει, του Υπουργού αποφασίζοντος δια την αποδοχήν της ή μη, αναλόγως των υπηρεσιακών αναγκών. 3.Εν πολέμω ή γενική επιστρατεύσει απαγορεύεται η υποβολή και αποδοχή παραιτήσεως. 4. «Εν ειρήνη η αποδοχή παραιτήσεως Υπαξιωματικού μη εκπληρώσαντος τας δυνάμει ειδικών Νόμων ανειλημμένας υπ’ αυτού υποχρεώσεις (λ.χ. εκπαίδευσις, αποστολή εις το εξωτερικόν) είναι προαιρετική δια τον Υπουργόν, τούτου αποφασίζοντος δια την αποδοχήν της ή μη αναλόγως των υπηρεσιακών αναγκών. Εις περίπτωσιν αποδοχής ταύτης υποχρεούται ο παραιτούμενος Υπαξιωματικός, όπως καταβάλη εις το Δημόσιον, την δυνάμει ειδικών διατάξεων προβλεπομένην αποζημίωσιν». Η παρ. 4 αντικατεστάθη ως άνω δια του άρθρ. 4 παρ. 2 Ν.Δ. 3064/1964. 5.Ο Υπουργός δικαιούται να αναβάλη δια πειθαρχικούς λόγους ή υπηρεσιακήν ανάγκην την αποδοχήν παραιτήσεως μέχρι τριών μηνών από της υποβολής της. 6.Αίτησις παραιτήσεως υποβληθείσα παρ’ υπαξιωματικού, παραπεμφθέντος ενώπιον του Πειθαρχικού Συμβουλίου δια διαταγής του Υπουργού Εθν. Αμύνης ή διατελούντος εν υποδικία δεν γίνεται δεκτή μέχρις εξαλείψεως των ανωτέρω λόγων. 7.Οι παραιτούμενοι διαγράφονται της δυνάμεως της Μονάδος ή Υπηρεσίας των από της επομένης της κοινοποιήσεως αυτοίς του σχετικού (Β.Δ/τος) οπωσδήποτε δε μετά δίμηνον από της δημοσιεύσεως τούτου εις την Εφημερίδα της Κυβερνήσεως. 8.Οι παραιτούμενοι εγγράφονται εις το στέλεχος των εφέδρων υπαξιωματικών. Αντί του Β.Δ/τος ήδη εκδίδεται απόφασις Υπ. Εθν. Αμύνης συμφώνως τω Β.Δ. 727/1961 (ανωτ. σελ. 13).          Υπαξιωματικοί Αεροπορίας 38.Β.ζ.8   197 Οριστική απόλυσις Άρθρ.17.-1.Οριστική απόλυσις είναι η οριστική αποβολή του υπαξιωματικού εκ των τάξεων της Β.Αεροπορίας (με ον βαθμόν φέρει) επανερχομένου εις τον ιδιωτικόν του βίον και μη δυναμένου να ανακληθή εις την ενέργειαν. Η εντός ( ) φράσις διεγράφη δια του άρθρ. 4 παρ. 3 Ν.Δ. 3064/1954. 2.Εις οριστικήν απόλυσιν τίθεται (δια Β.Δ/τος), ο υπαξιωματικός παντός βαθμού, εις οιανδήποτε κατάστασιν διατελών, κατόπιν συμφώνου γνωμοδοτήσεως Πειθαρχικού Συμβουλίου, ένεκα των εξής αιτίων : α)Δι’ ανεπανόρθωτον κακήν διαγωγήν. β)Δια βαρέα παραπτώματα περί την υπηρεσίαν ή την πειθαρχίαν. Ως τοιούτον παράπτωμα θεωρείται και πάσα ενέργεια στρεφομένη αμέσως ή εμμέσως εις υπονόμευσιν της εννόμου τάξεως ως και η συμμετοχή εις προπαγάνδαν τείνουσαν εις τον αυτόν σκοπόν. γ)Δια παραπτώματα αφορώντα την στρατιωτικήν τιμήν. δ)Δι’ ασυμβίβαστον προς το επάγγελμα του υπαξιωματικού διαγωγήν. ε)Δια πάσαν πράξιν αντιβαίνουσαν προς το καθήκον και την αξιοπρέπειαν του υπαξιωματικού. ς)Δια πάσαν είτε εκ προθέσεως είτε εξ αμελείας παράβασιν του της υπηρεσίας καθήκοντος, δι ην κρίνεται ανεπαρκής η επιβολή μικροτέρας ποινής. ζ)Εφ’ όσον κατεδικάσθη τις δι’ αποφάσεως Ποινικού Δικαστηρίου δια πράξιν, ήτις θα εκρίνετο παρά του Συμβουλίου ως επιφέρουσα ηθικήν μείωσίν του. η)Ο αιχμαλωτισθείς εφ’ όσον πριν ή αιχμαλωτισθή δεν έπραξε παν ό,τι επέβαλε το καθήκον και η στρατιωτική τιμή. 3.Η παραπομπή του υπαξιωματικού ενώπιον του Πειθαρχικού Συμβουλίου δια πάσας τας εν παρ. 2 του παρόντος άρθρου περιπτώσεις είναι υποχρεωτική δια τον Υπουργόν. 4.Ομοίως είναι υποχρεωτικαί δια τον Υπουργόν αι αποφάσεις του Πειθαρχικού Συμβουλίου. 5.Οι εις οριστικήν απόλυσιν τιθέμενοι υπαξιωματικοί διαγράφονται της δυνάμεως της Μονάδος ή Υπηρεσίας των από της επομένης της κοινοποιήσεως αυτοίς του σχετικού (Β.Δ/τος) οπωσδήποτε δε μετά δίμηνον από της δημοσιεύσεως τούτου εις την Εφημερίδα της Κυβερνήσεως. Ούτοι δεν δύνανται να φέρωσι στρατιωτικήν στολήν, δεν εγγράφονται εις τα στελέχη της εφεδρείας ουδέ καλούνται προς στράτευσιν. Αντί Β.Δ/τος ήδη εκδίδεται απόφασις Υπ. Εθν. Αμύνης, συμφώνως τω Β.Δ. 727/1961 (ανωτ. σελ. 13). ΚΕΦΑΛΑΙΟΝ Ε΄ Πειθαρχικά Συμβούλια Γενικαί διατάξεις Άρθρ.18-34.-(Καταργήθηκαν από την παρ. ι΄ άρθρ. 42 Νόμ. 2109/1992, ΦΕΚ Α΄ 205, Τόμ. 36Δ, σελ. 1456,23). ΚΕΦΑΛΑΙΟΝ ΣΤ΄ Άδειαι γάμου Άρθρ.35.-1.Άδεια γάμου εις Αρχισμηνίαν ή μόνιμον υπαξιωματικόν χορηγείται δια διαταγής του Υπουργού Εθνικής Αμύνης (Γ.Ε.Α.) επί τη βάσει αιτήσεως του ενδιαφερομένου, υποβαλλομένης ιεραρχικώς. 2.Ίνα χορηγηθή άδεια γάμου εις Αρχισμηνίαν ή μόνιμον υπαξιωματικόν δέον : α)Η σχετική αίτησίς του να συνοδεύηται υπό γνώμης του Διοικητού της Μονάδος ή Υπηρεσίας ή του αμέσως Προϊσταμένου του αιτούντος και ητιολογημένης γνωματεύσεως του Διευθυντού της Διευθύνσεως Α2-ΓΕΑ, περί του ανεπιλήπτου των ηθών της μελλούσης συζύγου και της οικογενείας της, ως και ότι η οικογένειά της είναι ανάλογος της θέσεως του Αρχισμηνίου ή μόνιμου υπαξιωματικού. Η γνώμη του Διοικητού ή του αμέσως Προϊσταμένου δέον να υποβάλληται κατόπιν επισταμένης ερεύνης. Η ανακρίβεια της γνώμης ταύτης δημιουργεί διοικητικήν ευθύνην δια τον υποβάλλοντα ταύτην. β)Να υποβληθή πιστοποιητικόν βεβαιούν ότι η μέλλουσα σύζυγος είναι απολύτως υγιής. γ)Η μέλλουσα σύζυγος να είναι Ελληνίς το γένος. δ)Ο Αρχισμηνίας ή μόνιμος υπαξιωματικός να έχη συμπληρώσει το 28ον έτος της ηλικίας του. ε)Να κέκτηνται ακίνητον ή κεφάλαια προερχόμενα εκ της ατομικής των περιουσίας ή εκ της μελλούσης προικός. Η αξία ή το ποσόν τούτων καθορίζονται εκάστοτε αναλόγως των επικρατουσών συνθηκών δια Β.Δ/τος προκαλουμένου υπό του Υπουργού Εθνικής Αμύνης. ς)Εις περίπτωσιν καθ’ ην το ως άνω κεφάλαιον ευρίσκεται κατατεθειμένον παρά τινι Τραπέζη υποβάλλεται βεβαίωσις της Τραπέζης περί της υπάρξεως του εν λόγω ποσού κατατεθειμένου είτε επ’ ονόματι αυτού, είτε της μνηστής. ζ)Αντικείμενον προικός δύναται να είναι και εμπράγματον δικαίωμα επικαρπίας, ης το μηνιαίον εισόδημα καθορίζεται δια του Β.Δ/τος. 3.Δεν επιτρέπεται η χορήγησις αδείας νυμφεύσεως εις τους εν γένει εθελοντάς μονίμους υπαξιωματικούς, πλην των Αρχισμηνιών, ως και τους ανακατεταγμένους τοιούτους. 4.Οι άνευ προηγουμένης εγκριτικής αποφάσεως του Υπουργού Εθνικής Αμύνης νυμφευόμενοι, οι μεν Αρχισμηνίαι τίθενται εις οριστικήν απόφαση του Β.Δ/τος προκαλουμένου        (Αντί για τις σελ. 195-200) Σελ. 195(α) Τεύχος 1241 – Σελ. 45 38.Β.ζ.8 Υπαξιωματικοί Αεροπορίας   198 υπό του Υπουργού Εθνικής Αμύνης, οι δε μόνιμοι υπαξιωματικοί εκπίπτουν από του βαθμού των και απολύονται των τάξεων της Β.Αεροπορίας δια διαταγής του Υπουργού Εθνικής Αμύνης. 5.Δια τους εν Πολεμική Διαθεσιμότητι Αρχισμηνίας και μονίμους υπαξιωματικούς δεν ισχύει η διάταξις της παρ. 2 εδάφ. ε΄, εφαρμοζομένων όμως ως προς αυτούς των λοιπών περί νυμφεύσεως διατάξεων του παρόντος.                                    Σελ. 196(α) Τεύχος 1241 – Σελ. 46 Υπαξιωματικοί Αεροπορίας 38.Β.ζ.8   199 ΚΕΦΑΛΑΙΟΝ Ζ΄ Γενικαί διατάξεις Άρθρ.36.-Οι παρά τοις Στρατιωτικοίς ή Ναυτικοίς Δικαστηρίοις Βασιλικοί Επίτροποι υποχρεούνται να υποβάλωσιν εις το Υπουργείον Εθνικής Αμύνης, χάριν εφαρμογής του παρόντος Νόμου, αντίγραφον πάσης δικαστικής αποφάσεως είτε καταδικαστικής είτε αθωωτικής, ως και παντός βουλεύματος είτε παραπεμπτικού είτε απαλλακτικού, αφορώντων μόνιμον υπαξιωματικόν της Βασιλικής Αεροπορίας εις οιανδήποτε κατάστασιν τελούντα (εν ενεργεία, αποστρατεία ή εις τινα των πολεμικών καταστάσεων) εντός δέκα πέντε ημερών από της εκδόσεως αυτών. Άρθρ.37.-Η διάρκεια των παρ’ οιουδήποτε Δικαστηρίου καταγιγνωσκομένων ποινών ένεκα πλημμελήματος δεν λογίζεται ως χρόνος υπηρεσίας, αν υπερβαίνη τους τρεις μήνας. Άρθρ.38.-Η κτήσις βαθμού συνεπιφέρει αυτοδικαίως και την κτήσιν της Ελληνικής Ιθαγενείας. Άρθρ.39.-Η ποινική δίωξις δεν κωλύει κατά τον παρόντα Νόμον πειθαρχικήν τοιαύτην. ΚΕΦΑΛΑΙΟΝ Η΄ Μεταβατικαί Διατάξεις Άρθρ.40.-1.Υπαξιωματικοί κριθέντες σωματικώς ανίκανοι δια την εν γένει στρατιωτικήν υπηρεσίαν ως και οι κριθέντες δις στάσιμοι εις τον αυτόν βαθμόν προ της δημοσιεύσεως του παρόντος εμπίπτουσιν εις τας σχετικάς διατάξεις τούτου. 2.Ο Υπουργός, εντός διμήνου από της δημοσιεύσεως του παρόντος, προκαλεί τας σχετικάς πράξεις δια την εφ’ άπαξ εφαρμογήν της ανωτέρω διατάξεως. 3.Κατά την πρώτην εφαρμογήν του παρόντος και μέχρι της ισχύος των κατά τα άρθρ. 6 και 7 πινάκων θέλουσιν ισχύει αι μέχρι τούδε κείμεναι διατάξεις. Άρθρ.41.-Επιτρέπεται εις τον Υπουργόν Εθνικής Αμύνης, όπως αναγνωρίζη τους γάμους αρχισμηνιών ή μονίμων υπαξιωματικών, εν ενεργεία ή αποστρατεία, τελεσθέντας άνευ αδείας του Υπουργείου προ της δημοσιεύσεως του παρόντος Νόμου, μετά σύμφωνον γνώμην Επιτροπής εξ αξιωματικών συγκροτουμένης δια διαταγής του. Η κατά τ’ ανωτέρω αναγνώρισις γίνεται κατόπιν αιτήσεως των ενδιαφερομένων, υποβαλλομένης τω Υπουργείω Εθνικής Αμύνης (Γ.Ε.Α.) εντός εξαμήνου από της ενάρξεως της ισχύος του παρόντος. Δι’ Υπουργικής διαταγής καθορίζονται τα δικαιολογητικά, άτινα δέον να υποβάλωσιν οι ενδιαφερόμενοι, προς αναγνώρισιν του γάμου των.   ΚΕΦΑΛΑΙΟΝ Θ΄ Τελικαί Διατάξεις Όρια ηλικίας – Οργανικαί θέσεις Άρθρ.42.-1.Τα όρια ηλικίας των μονίμων υπαξιωματικών της Β.Αεροπορίας καθορίζονται δια του άρθρ. 32 του Α.Ν. 167/28.9.1936 «περί οργανισμού της Πολεμικής Αεροπορίας». 2.Αι οργανικαί θέσεις τούτων καθορίζονται δια των: α)Από 17/18.1.1950 Β.Δ/τος «περί καθορισμού των οργανικών θέσεων των υπαξιωματικών του Κλάδου Διοικητικών Ειδικών Καθηκόντων», εκδοθέντος βάσει του εδαφ. 5 του άρθρ. 14 του Α.Ν. 969/1946. β)Α.Ν. 1533/50 (άρθρ. 2) «περί αναδιοργανώσεως του Τεχνικού Προσωπικού της Β.Αεροπορίας» κυρωθέντος δια του Νόμ. 2113/52 γ)Α.Ν. 1534/1950 (άρθρ. 2) «περί συγκροτήσεως Κλάδου Εφοδιασμού παρά τη Β.Αεροπορία κλπ.», κυρωθέντος δια του Νόμ. 1754/51. 3.Δια Β.Δ/τος, εφ’ άπαξ εκδιδομένου, τη προτάσει των επί της Εθνικής Αμύνης και Οικονομικών Υπουργών, μετ’ απόφασιν του Α.Σ.Α., καθορίζονται αι οργανικαί θέσεις των μονίμων Ιπταμένων Υπαξιωματικών, κατά βαθμούς και ειδικότητας και εντός του υφισταμένου αριθμού τούτων. Δι’ ομοίου Β.Δ/τος, κατά τον αυτόν τρόπον εκδιδομένου, επιτρέπεται, όπως, αι αντίστοιχοι οργανικαί θέσεις των λοιπών Κλάδων και ειδικοτήτων των μονίμων υπαξιωματικών, αι προβλεπόμεναι υπό των εν τη ως άνω παρ. 2 του παρόντος άρθρου αναφερομένων διατάξεων, καθορισθώσιν εκ νέου εντός του συνόλου των νενομοθετημένων τούτων οργανικών θέσεων, συγκεντρούμεναι εις ενιαίον Πίνακα κατά βαθμούς και ειδικότητας. Άδεια απουσίας – Πειθαρχικαί ποιναί –  Αποδοχαί Άρθρ.43.-1.Τα των αδειών εν γένει απουσίας και των ποινών εν γένει των μονίμων υπαξιωματικών καθορίζονται εν τω οικείω Κανονισμώ Εσωτερικής Υπηρεσίας των Μονάδων και Υπηρεσιών της Β.Αεροπορίας κυρωθέντι δια του από 5/23-7-1940 Β.Δ/τος. 2.Αι αποδοχαί και τα χορηγούμενα αυτοίς επιδόματα ρυθμίζονται υπό των οικείων Νόμων «περί αποδοχών των δημοσίων υπαλλήλων και στρατιωτικών» και των εκδιδομένων εκάστοτε κοινών αποφάσεων των επί της Εθνικής Αμύνης και Οικονομικών Υπουργών.      (Αντί της σελ. 201) Σελ. 201(α) Τεύχος 550 – Σελ. 115 38.Β.ζ.8 Υπαξιωματικοί Αεροπορίας   200 Καταργούμεναι διατάξεις Άρθρ.44.-Από της ισχύος του παρόντος Νόμου καταργούνται: 1.Ο Α.Ν. υπ’ αριθ. 3103/1942 «περί καταστάσεων Υπαξιωματικών της Β.Αεροπορίας». 2.Το άρθρ. 17 του Α.Ν. 969/1946 «περί συγκροτήσεως και οργανώσεως του Προσωπικού της Ε.Β.Αεροπορίας» και, 3.Πάσα ετέρα διάταξις Νόμου αντικειμένη εις τον παρόντα Νόμον. Άρθρ.45.-1.Πάσα λεπτομέρεια αναγκαία δια την εφαρμογήν του παρόντος Νόμου ρυθμίζεται δι’ αποφάσεων του επί της Εθνικής Αμύνης Υπουργού, τη προτάσει του Γενικού Επιτελείου Αεροπορίας. 2.Η ισχύς του παρόντος Νόμου άρχεται από της δημοσιεύσεως αυτού δια της Εφημερίδος της Κυβερνήσεως.  Δια της παρ. δ΄ του άρθρ. 55 Ν.Δ. 445/1974 (τόμ. 36 σελ. 266,27) κατηργήθησαν αι διατάξεις του άνωτ. Νόμ. 2342/1953 ως και του Ν.Δ. 3064/1954 (κατωτ. αριθ. 9), αι αφορώσαι αντικείμενα ρυθμιζόμενα υπό του Ν.Δ. 445/1974.   